Nicola Zalewski

Nicola Zalewski (sündinud 23. jaanuaril 2002 Tivolis) on Poola jalgpallur, kes mängib vasaku poolkaitsjana Itaalia kõrgliigaklubis AS Roma.

Ta sündis Itaalias Rooma lähedal Tivolis poola vanemate perekonnas.

AS Roma noorteakadeemiga liitus ta 2011. aastal. Roma põhimeeskonnas debüteeris ta 6. mail 2021 UEFA Euroopa Liiga poolfinaalis Manchester Unitedi vastu. Itaalia kõrgliigas debüteeris ta kolm päeva hiljem mängus Crotone vastu. 2022. aastal võitis ta Romaga UEFA Euroopa Konverentsiliiga, kui finaalis alistati Feyenoord. Itaalia kõrgliigas lõi Zalewski esimese värava 12. märtsil 2023 mängus Sassuolo vastu.https://us.soccerway.com/players/nicola-zalewski/572283/ (vaadatud 21.3.2024)

Poola jalgpallikoondises debüteeris Zalewski 5. septembril 2021 MM-i valikmängus San Marino vastu. Ta kuulus Poola koondisse 2022. aasta maailmameistrivõistlustel, kus pääses väljakule vaid kaheksandikfinaalis Prantsusmaa vastu.Nicola Zalewski - National Team. transfermarkt.com. Vaadatud 21.3.2024

2022. aastal valiti Zalewski Poola jalgpalli aasta uustulijaks.

 Viited 

 Välislingid 
 Profiil AS Roma kodulehel

Kategooria:Poola jalgpallurid
Kategooria:AS Roma mängijad
Kategooria:Serie A mängijad
Kategooria:Sündinud 2002